NaiveNeuron/SloPal huggingface dataset:
K. Sárközy, poslankyňa: (2002-03-20):
Ja by som povedala tie klady, ktoré v tomto návrhu vidím, po prvé, že o tom rokujeme, to je z mojej strany to najväčšie, po druhé, že konečne sa staráme aj o rodinu o ako takú, to už predo mnou povedal pán poslanec Brocka, pretože ja som vlani na rokovaniach výboru pre sociálne veci a bývanie viackrát upozorňovala, že treba sa zaoberať rodinou ako najmenšou bunkou spoločnosti ako celku a hlavne preto, že keď sme, nech to neberie nikto z mojej strany ako negatívum, ročne raz alebo dvakrát valorizovali dôchodky, na túto tému, teda na rodičovský príspevok sme zabúdali. Takže toto je to nóvum. Čo je pre mňa nové, to je aj to, že za jeden kalendárny mesiac môžu dostať príspevok obidvaja rodičia. To považujem za pozitívum, pretože myslím si, že to dieťa potrebuje aspoň na ten mesiac aj celú rodinu, aby sa mohla oň starať, takže toto vítam. Vítam aj to, že konečne zvyšuje sa suma z tých 2 740 korún na tých 3 790 korún, čo je minimum pre plnoletých, že sa to bude odvíjať tak, že aj tu je zakotvený valorizačný mechanizmus, takže v budúcnosti toto bude pozitívne. Pripájam sa k tomu, čo povedal pán poslanec Brocka. Ja pevne verím, že tu nájdeme podporu medzi poslancami Národnej rady, čo sa týka koalície aj opozície, a účinnosť tohto zákona určite nebude od 1. novembra, pretože ja som tiež mala taký dojem, keď som čítala dôvodovú správu, že som rozmýšľala nad tým, či tento zákon predkladá vláda alebo niekto iný. Takže pevne verím, že tá účinnosť bude od 1. júla, aj keď viem, kvôli čomu sa začiatok predlžoval od 1. novembra, mali sme to viackrát vysvetlené, že nie sú na to financie. A ešte v prvom čítaní je fakticky len politická debata o tom, či sa budeme týmto zákonom zaoberať alebo nie. Ja by som vítala, keby v budúcnosti do tej skupiny poberateľov rodičovského príspevku sa nám nejako podarilo zakotviť aj starých rodičov, aj keď vieme, že pre to dieťa je najoptimálnejšie, aby sa do veku 3 rokov oň starala matka alebo teda otec. Ideálnejšie by bolo, keby sa oň starala matka, ale určite sú, aj keď ojedinele, prípady, keby túto starostlivosť mohli prevziať aj starí rodičia. Takže buď sa nám podarí teraz pozmeňujúcimi návrhmi v druhom čítaní nejako toto zakotviť, alebo keď nie, tak v budúcnosti by som bola rada, keby sa toto dostalo do návrhu zákona. Takže Strana maďarskej koalície bude hlasovať za tento zákon, budeme podporovať termín 1. júla a sme radi, že konečne na rokovacom stole na marcovej schôdzi je tento návrh zákona. Ďakujem pekne. I. Presperín, podpredseda NR SR: Ďakujem. Jednu faktickú poznámku má pán poslanec Slafkovský. Nech sa páči.
J. Burian, poslanec: (2008-07-04):
Čítal som dosť veľa vývojových demografických kriviek do roku 2020 a viem asi, kde je teda najväčší problém. Dokonca mám, myslím, že celkom slušne zoštudované všetky systémy, pokiaľ ide o dôchodkové systémy a zavedenie druhého piliera. A dovoľujem si povedať, že možno jeden z mála mám dosť veľa aj systémov, ktoré existujú vo svete. Len mňa zarážala stále tá istá myšlienka, stále tá istá téza pri presadzovaní druhého piliera. Druhý pilier rieši demografický vývoj? Čo je teda absolútny podľa mňa nezmysel. A celý čas som sa snažil dokumentovať a myslím, že ja som len reagoval na to, že aj predkladateľ tejto správy je, v podstate sa stotožnil s týmto názorom, a preto som rád, že konečne dochádzame k tomu, že máme riešiť iným spôsobom demografický vývoj ako to, že iba postavíme filozofiu druhého piliera. Nič iné. Ďakujem pekne.
P. Paška, predseda NR SR: (2009-06-24):
(Hlasovanie). 139 prítomných, 78 za, 7 proti, 51 sa zdržalo, 3 nehlasovali. Aj tento návrh sme schválili. A ešte jedno uznesenie, pán poslanec.
Galko, Ľubomír, poslanec NR SR (2014-11-08):
... a za nomináciu človeka, ktorého sme tu počuli, sa vzdal svojej funkcie. Ďakujem pekne.
Glváč, Martin, podpredseda NR SR (2016-06-17):
Pani poslankyňa Dubačová.
Hargaš, Ján, poslanec NR SR (2024-06-19):
Ďakujem pekne, pán predsedajúci. Ja len naozaj v krátkosti, po obsahovej stránke na tom nie je čo kritizovať, teda určite nie z mojej strany, pretože sa táto úprava prijala, keď som ešte bol na ministerstve. Keďže ide iba o posun účinnosti, tak teda medzi prvým a druhým čítaním asi by bolo fajn vysvetliť, že prečo to posúvame až o dva roky, pretože tá úprava je platná, myslím, že od septembra ´22, ak si správne pamätám, že prečo teda potrebujeme ďalšie dva roky, lebo teda chápem, že možno niektoré procesy sa spomalili a tak ďalej, ale veď predsa už, pán minister, ste tam niekoľko mesiacov, tak asi si teda vysvetlíme, že prečo tie dva roky naozaj potrebujeme. A teda využijem aj túto príležitosť, že keďže sa otvára zákon o e-Governmente, tak ešte vo februári som predkladal k nemu pozmeňovák ohľadom znižovania byrokracie, ktorý určte evidujete a viete, tak avizujem, že mám záujem také niečo predložiť aj teraz, ale ak máte o to záujem, tak veľmi rád to si s vami nejak prejdem, vysvetlím, ak si ho preberiete, budem, budem rád, mne naozaj ide o ten výsledok, aby sme tu naozaj znížili byrokraciu, keď už sa opäť otvára ten zákon, ku ktorému sa ten pozmeňovák, pozmeňovák viazal. To je všetko odo mňa. Ďakujem pekne.
Danko, Andrej, predseda NR SR (2016-10-25):
Ďakujem, pán poslanec. Pán poslanec Ján Budaj.
Grendel, Gábor, podpredseda NR SR (2022-05-05):
Prezentujme sa hlasujme. (Hlasovanie.) Prítomných 124 poslancov, za 48, proti 16, zdržalo sa 59, nehlasoval 1. Konštatujem, že ani o tomto návrhu zákona nebude Národná rada ďalej rokovať. Teraz prosím povereného člena výboru pre sociálne veci pána poslanca Jána Richtera, aby uviedol hlasovanie v prvom čítaní o návrhu poslancov Pellegriniho, Sakovej, Rašiho, Tomáša a Šutaj Eštoka na vydanie zákona, ktorým sa mení a dopĺňa zákon č. 447/2008 o peňažných príspevkoch na kompenzáciu ťažkého zdravotného postihnutia, tlač 995, bod 51 schváleného programu. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov , tlač 995.)
Ďuriš Nicholsonová, Lucia, podpredsedníčka NR SR (2017-04-07):
Pani poslankyňa Pfundtner.
Petrík, Simona, poslankyňa NR SR (2024-05-02):
Ďakujem. Pani Záborská, poznáte meno Gabriel Šlabenský? Ak nie, tak si kliknite na jeho stránku gabrielslabenský.sk, lebo to je to, čo, žiaľ, po ňom zostalo, keďže zomrel. Gabrielov príbeh sa začal písať v júni v roku 1998 a trval necelých 20 rokov. Bol to obdivuhodný a nesmierne statočný človek, ktorý mohol byť pre mnohých príkladom. A táto stránka je spomienkou na jeho tvorbu, život a jeho nenaplnený sen stať sa mužom. Gabriel bol transrodovým mladým mužom, pri narodení mu bolo pripísané ženské pohlavie a rozhodol sa, žiaľ, pre odchod aj napriek úsiliu a podpore všetkých blízkych, ktorí ho milovali. A Gabriel nie je zďaleka jediný, sú mladí ľudia, ktorí sú šikovní a zároveň na školách bývajú šikanovaní a jediné východisko, ktoré vidia, je vziať si život. Deje sa to, pretože slovenská spoločnosť je plná stereotypov a mýtov o týchto ľuďoch, ktoré vy podporujete týmto zákonom, ktorý ste tu predložili. Pani Záborská, hovorili ste o pocitoch a faktoch. Celý tento váš zákon je založený na vašom pocite a presvedčení, že zmena identity je niečo nečisté a proti zákonom prírody. To nemá s faktami nič spoločné. Naopak, to, že existujú transrodoví ľudia, nie je naše progresívne presvedčenie, to je fakt. Takže celá táto debata, ktorú tu teraz máme, nie je súbojom presvedčení, to je súboj objektívnych faktov s vašimi pomýlenými presvedčeniami, ktoré sa nám snažíte nanútiť. Prosím naozaj všetkých príčetných poslancov a poslankyne, aby vám na toto nenaleteli a váš škodlivý a ubližujúci zákon odmietli.
P. Paška, predseda NR SR: (2007-10-23):
Budeme pokračovať v hlasovaní o prerokovanom bode programu, a to hlasovaním návrhu na vyslovenie súhlasu Národnej rady Slovenskej republiky s uzavretím Dohovoru o počítačovej kriminalite z 23. novembra 2001 Slovenskou republikou. Je to tlač 372. Poprosím pána poslanca Lipšica z ústavnoprávneho výboru, aby uvádzal hlasovanie. Nech sa páči, pán spravodajca.
P. Hrušovský, podpredseda NR SR: (2001-12-18):
(Hlasovanie.) Prítomných je 98 poslancov, za návrh 83, zdržalo sa 5, nehlasovalo 10. Konštatujem, že návrh sme schválili. Pristúpime k hlasovaniu o správe o systémových opatreniach vlády Slovenskej republiky na ochranu územia Slovenskej republiky pred povodňami , ktorý prerokúvame ako tlač 1231. Prosím teraz pána poslanca Juriša, aby uviedol návrh záverečného uznesenia k prerokúvaným opatreniam vlády. A. Juriš, poslanec: Vážený pán predsedajúci, v rozprave vystúpil jeden poslanec, ale nepodal pozmeňujúce alebo doplňujúce návrhy. Čiže prosím, aby ste dali hlasovať o uznesení Národnej rady Slovenskej republiky tak, ako je to uvedené v prílohe spoločnej správy. Hlasujme teda o tom, že Národná rada Slovenskej republiky berie na vedomie systémové opatrenia vlády Slovenskej republiky na ochranu územia Slovenskej republiky pred povodňami. Ďalej, že Národná rada Slovenskej republiky odporúča vláde Slovenskej republiky vyčleniť dostatočný objem finančných prostriedkov...
Sulík, Richard, predseda NR SR (2011-10-11):
Pán poslanec Kollár.
Šimečka, Michal, podpredseda NR SR (2023-12-08):
Ďakujem veľmi pekne. Ďalšia vystúpi pani poslankyňa Remišová.
Laurenčík, Milan, podpredseda NR SR (2020-04-07):
Pán poslanec Mazurek.
Laurenčík, Milan, podpredseda NR SR (2020-11-27):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa niekto hlási do rozpravy ústne. Konštatujem, že nie. Vyhlasujem teda rozpravu za skončenú. Predpokladám, že k neexistujúcej rozprave nechce... Chcete zaujať, pán minister, stanovisko, aj keď rozprava nebola? Nech sa páči. Hovoríme o skrátenom konaní zatiaľ, nie o tom zákone.
Nash, Natália, poslankyňa NR SR (2024-02-06):
Ďakujem pekne za slovo, pán predsedajúci. Ďakujem, Bea, za tvoj príspevok. Doplním ťa teda ešte, ako domáce násilie súvisí so športom. Policajné dáta ukazujú, že počas finále majstrovstiev sveta vo futbale či rugby narastá počet oznámení o domácom násilí. Dokonca vedci sa snažili zistiť, že či existuje korelácia medzi dôležitými zápasmi a výskytom domáceho násilia. A ich hypotéza sa potvrdila a teda tých incidentov je oveľa viac, ak prehrá domáci tím či klub, ktorému násilník fandí. Robili ďalej prieskum, že počas majstrovstiev sveta vo futbale v Anglicku v rokoch 2002, 2006 a 2010 sledovali, ako stúpal počet nahlasovaných incidentov domáceho násilia, a síce pri prehre domáceho tímu Anglicka to bolo až o 38 % a pri výhre a remíze to bolo 26 %. Dokonca teda aj pri výhre a remíze sa doma mohlo udiať nejakým spôsobom domáce násilie. Tieto výskumy potvrdzujú aj ďalšie výskumy z Austrálie a z Kanady a vedci sa snažili teda zistiť, že čo je, čo je vlastne tou príčinou. A síce je to kombinácia konzumácie alkoholu na športových podujatiach alebo pri sledovaní športových podujatí. Sú to obrovské emócie a napätie, neraz sú to aj tie stávky, ktoré ten násilník môže mať vsadené na svoj zápas, a je to aj toxická maskulinita. Toto sú spúšťače. Teda nehovorím, že šport je spúšťačom, ale kombinácia rôznych faktorov môže byť spúšťačom domáceho násilia. Okrem iného, okrem domáceho násilia to môže spúšťať aj výtržníctvo, rasovo podmienené útoky a... (Prerušenie vystúpenia časomerom.)
P. Hrušovský, predseda NR SR: (2004-02-05):
Teraz poprosím pána ministra vnútra Vladimíra Palka, aby odpovedal na otázku pána poslanca Madeja, ktorý sa pýta to isté, čo sa pýtal pána ministra Lišku, ako aj pána ministra zahraničných vecí Kukana. Pán minister vnútra, ak máte ešte niečo okrem toho, čo na otázku mohli zodpovedať vaši členovia a kolegovia vlády, máte slovo.
Lackovič, Marek, poslanec NR SR (2024-01-16):
Ďakujem pekne, pán predsedajúci. Pani poslankyňa, vy ste sa vo svojom príspevku vyjadrili v zmysle, že predstavitelia vládnej koalície sa vyjadrili, že sa málo dotýkame formy, ale v zásade útočíme rovno na obsah? Niečo takto? Neviem, kto to teda presne z vládnej koalície bol, ale no veď pochopiteľne, veď to s tým všetkým navzájom súvisí, ale bol ste to práve vy, pán minister, ktorý ste sa vo svojom príspevku minulý týždeň prakticky vôbec k forme nedostali a hovorili ste len o samotnom obsahu. Čiže aj vy ste išli príkladom tomuto plénu a tejto snemovni, kedy ste sa vo svojom vlastnom príspevku upriamili na všetko možné, len nie na tú formu, ktorú by sme tu my sami dnes všetci v tieto dni a v tieto týždne mali prejednávať. Čiže tu by som navrhoval, keby ste si možno aj tak upratali a skoordinovali sa sami a upratali si pred vlastným prahom pred tým, než nás z tohto obviníte na svojich tlačovkách alebo vo svojich tlačových správach a podobne. No a čo sa týka toho skráteného legislatívneho konania, tak áno, ani dnes stále nie je vysvetlená podrobne a dôkladne jeho naliehavosť, nie je vysvetlená jeho nevyhnutnosť, nie sú vysvetlené jeho dôvody, ani nič podobné. Veď ten samotný návrh k tejto parlamentnej tlači č. 105 má chabých, úbohých, 4 strany nejaké, necelých 5 strán. Čiže o čom sa tu vlastne dnes stále bavíme? Stále to nie je vysvetlené, vy sa ani neunúvate to vysvetliť, ani nepredstierate, že by to bolo urobené správne a v poriadku. Ďakujem.
Kollár, Jozef, poslanec NR SR (2010-12-08):
Dajte, prosím, hlasovať o pozmeňujúcom návrhu č. 3 pána poslanca Vážneho.
Blaha, Ľuboš, podpredseda NR SR (2024-02-09):
Pán poslanec, porušili ste rokovací poriadok, nemôžete reagovať na nikoho iného, iba ako na predrečníka. Pán poslanec, opakovane porušujete rokovací poriadok (reakcia predrečníka), tak mi dovoľte, aby som na to upozornil. (Reakcia predrečníka.) Pán poslanec, pán poslanec, pokiaľ budete pokračovať, tak vás upozorním na to, že porušujete rokovací poriadok a podľa článku 32 vás môžem vyhodiť z rokovacej sály. Takže prvýkrát, pán Pročko, druhýkrát, pán Pročko, a odvaha skončila. Dobre, pán poslanec Dušan Muňko, nech sa páči, môžte pokračovať.
Baška, Jaroslav, poslanec NR SR (2012-02-29):
Ďakujem za slovo. Vážený pán predsedajúci, vážené kolegyne, kolegovia, dovoľte mi tretíkrát vystúpiť a budem veľmi krátko rozprávať k tejto novele zákona o vojenských obvodoch. Plne sa stotožňujem s pripomienkami a s návrhom pána prezidenta Slovenskej republiky. Hovoril som to už v rozprave v prvom a v druhom čítaní. Myslím si, že keď schválime túto novelu zákona o vojenských obvodoch, môže dôjsť v budúcnosti k možno aj stratám na životoch, na ohrození zdravia a majetku občanov Slovenskej republiky. A podľa mňa toto orgány štátnej moci nemajú robiť. Čiže plne súhlasím s tým, čo pán prezident povedal, aby sme zákon ako celok neschválili. Ja pevne verím, že, panie poslankyne, páni poslanci, budete hlasovať tak, ako pán prezident namietal v tomto vrátenom zákone. Ďakujem veľmi pekne za pozornosť. (Ruch v sále.)
Szőllős, Ján, poslanec NR SR (2022-06-24):
Ďakujem môjmu kolegovi Jozefovi Pročkovi, že zhrnul niektoré základné fakty, a nielen čo sa týka medveďov, ale pripomenul na úvod, že pán minister Budaj je – a za dlhé roky, desaťročia – jediný minister, ktorý niečo aj skutočne urobil, nielen hovorí, že treba urobiť, a v mnohých oblastiach oblastiach, lebo som vo výbore pre životné prostredie a viem, že toho je strašne veľa a určite sa to nedá urobiť za rok ani za dva. A napríklad environmentálne záťaže, ktoré nikto neriešil na východe Slovenska, v Predajnej alebo inde. Minister Budaj je ten, ktorý to konečne po desaťročiach, keď sa o tom len hovorilo, že by sa s tými PCB látkami a týmito ďalšími vecami malo niečo robiť. Ja sám som s ním bol dvakrát v Nižnej Slanej na odkalisku, kde tiež vietor dvíha prach a... a ničí to okolie. A všetko toto sú veci, ktoré skutočne ministerstvo životného prostredia pod vedením pána ministra rieši, a to sa týka aj medveďov. Ja som bol veľmi rád, že na výbore pre životné prostredie sme dohodli konkrétne veci a pán minister mal priestor vysvetliť, čo sa robí a čo sa urobí. A celé toto je také divadlo pre ľudí tu v pléne, tak ešte ho chvíľu potiahnime a... ale nevidím v tom veľký význam, ale, ale nech sa páči, pán minister aspoň bude mať príležitosť odpovedať a povedať k tomu svoj pohľad. Ďakujem.
Kamenický, Ladislav, poslanec NR SR (2015-01-29):
Ďakujem. Takisto, pán Brocka, musím povedať, že na toto vystúpení sa strašne zle reaguje, lebo ja už som to nemohol počúvať. Vy sa nás tu snažíte namočiť do niečoho, čo ste vy spôsobili, čo ste si nastavili. Nastavili ste si to absolútne zle. Keby ste trochu rozmýšľali pri tom, ako ste to nastavovali, tak by sa nám nestalo minimálne to, že dnes po desiatich rokoch od vzniku II. piliera vôbec riešime nejaký problém, lebo by ste si to odročili minimálne možno o nejakých 5 rokov, 10 rokov, keď by aj pre vás to bolo oveľa miernejšie, ako je to dnes. Povedzme si otvorene, dnes ste s prekvapením zistili, koľko tí ľudia dostanú na dôchodkoch, ale to nie je žiadne prekvapenie. Ja sa tomu vôbec nečudujem. A teraz zrazu vyplával nejaký problém. A vy sa tu snažíte namočiť do toho všetkých, ukazovať prstom, kto to spôsobil, a pritom ste si to spôsobili sami, keď ste to celé nastavovali. Takže pozrite sa na to týmto pohľadom. A ja dúfam teda, že sa nad tým zamyslíte. A s tým vystúpením v tej ďalšej rozprave už sa radšej neprihláste. Vďaka.
Grendel, Gábor, podpredseda NR SR (2020-11-24):
Ďalší procedurálny návrh, pán poslanec Kamenický.
Gašpar, Tibor, poslanec NR SR (2024-02-08):
Budeme hlasovať o bode 28 druhého pozmeňujúceho návrhu poslanca Galka.
Šipoš, Michal, poslanec NR SR (2024-01-11):
Ďakujem pekne, pán poslanec Dvořák, za vaše vystúpenie. Chcel by som nadviazať na to aj argumentom, ktorý sa tu spomína dosť často. Ako sa k tomuto zákonu a prijatiu tohto zákona stavia rada prokurátorov ako najvyšší samosprávny orgán prokurátorov. Pre tých, ktorí vyhlásenie rady prokurátorov nečítali, tak si dovoľujem pokračovať zacitovania aspoň časti napriek tomu, že to tu už pravdepodobne odznelo. Ale je potrebné to opakovať. Možno sa v niektorom koaličnom poslancovi prebudí svedomie alebo zobudí sa to svedomie a začne sa pýtať, či nie je rada prokurátorov relevantný, odborný a dotknutý orgán, ktorý by sa mal vyjadriť a jeho názor by sa mal vziať ako stanovisko, ktorým sa treba zaoberať, a treba naňho argumentačne reagovať. Takže budem pokračovať tam, kde som skončil v minulej faktickej. Negatívny dopad bude mať aj na centralizovaný model fungovania špeciálneho trestného súdu. A decentralizovaný model fungovania prokuratúry spojený s vysokou časovou náročnosťou spojenou s dochádzaním prokurátorov na úkony trestného konania na Špecializovaný trestný súd, ktorá môže mať výrazný dopad v prípadoch, úkonoch v rámci prípravného konania spojených s dodržaním striktných procesných lehôt. Napríklad v prípadoch podávania návrhov na vzatie obvineného do väzby. Rovnako zvolená legislatíva, zmena Trestného zákona a Trestného poriadku bude mať závažný dopad na systém fungovania trestnej spravodlivosti bez možnosti odbornej verejnosti pripravované zmeny pripomienkovať a bez zodpovedajúcej legislatívnej lehoty na zmeny pripraviť. Ďalej budem pokračovať v ďalšej faktickej poznámke, pretože už nemám dostatok času, aby som mohol citovať zo stanoviska rady prokurátorov. Ja si myslím, že keď ste tu prišli a hovorili o novej kultúre, tak mali by ste počúvať radu prokurátorov.
Laššáková, Jana, podpredsedníčka NR SR (2014-09-17):
Pokračujte, pán poslanec.
V. Veteška, podpredseda NR SR: (2005-03-15):
Panie poslankyne, páni poslanci, ešte raz vás prosím, aby ste pred otvorením rozpravy zaujali svoje miesta. Otváram rozpravu. Do rozpravy sa hlási pán poslanec Cabaj? Nech sa páči, pán poslanec Cabaj. Končím možnosť ďalších prihlášok do rozpravy.
Pročko, Jozef, poslanec NR SR (2022-10-05):
... môžte poprosiť pani Zemanovú, aby ma neprerušovala stále?!
Heger, Eduard, poslanec NR SR (2016-05-19):
Ja by som len chcel to opraviť, že na grémiu sme dohodli, že výsledok hlasovania nespochybňujeme, nie samotnú procedúru, lebo tak sme sa dohodli, že výsledok hlasovania nespochybňujeme.
Záhumenský, Marian, poslanec NR SR (2012-07-27):
Ďakujem pekne. Pán kolega Fecko, no, bol by som rád, ja si myslím, že dlhodobí chovatelia, ktorí majú skutočne veľké skúsenosti s chovom zvierat, by tieto činnosti mohli vykonávať. A na skutočne špičkových farmách v celej západnej Európe aj vo svete ich vychovávajú farmári sami na svojej farme bez toho, aby to museli robiť pod dozorom nejakého privátneho lekára. Tam veterinárny lekár robí vlastne konzultanta pre tieto farmy, ale keďže u nás bola úprava prísna, tak som nechcel byť až taký liberálny, a skôr, keďže je určitý názor veterinárov, že len oni sú tí vyvolení, ktorí môžu tie činnosti vykonávať, ale nemôžu tráviť 24 hodín na tej farme, je treba to posunúť do normálnej roviny, tak som preto navrhoval, aby to vykonávali ľudia kvalifikovaní. To znamená, že tí, ktorí majú skončené vysokoškolské vzdelanie zootechnického smeru alebo stredoškolské vzdelanie veterinárneho smeru. Sú to vysokokvalifikovaní ľudia, ktorí pôsobia na farmách, starajú sa o zvieratá a robia všetko preto, aby bol ten chov úspešný. A myslím si, že aj veľmi úzko spolupracujú s privátnym veterinárnym lekárom, ktorý, samozrejmá vec, pod jeho dozorom iba môžu vykonávať tie činnosti a s jeho súhlasom a s jeho poverením, kde zachovávame určitý vyšší štandard, ako je nadštandard oproti inému vyspelému svetu. Preto som tam nedal to, že stačilo by 5 rokov praxe alebo 10 rokov praxe v chove zvierat, ale že musí spĺňať aj odborné kvalifikačné predpoklady. Ďakujem.
Pellegrini, Peter, predseda NR SR (2024-01-26):
Prezentujme sa a hlasujme o návrhu vrátiť na dopracovanie(?), pán spra... vrátiť na dopracovanie. (Hlasovanie.) Prítomných 114 poslancov, za 38, proti 76. Tento návrh sme neschválili.
Kažimír, Peter, minister financií SR (2016-11-23):
Ďakujem veľmi pekne. Dovoľte mi teda pokračovať v ďalšom bode. Návrh zákona obsahuje opatrenia smerujúce k zlepšeniu a podpore podnikateľského prostredia znížením sadzby dane z príjmov právnických osôb z 22 % na 21 %, zvýšením maximálneho limitu uplatňovania paušálnych výdavkov vo výške 60 % z úhrnu príjmov maximálne do výšky 20-tisíc eur a zavedením daňovej podpory poskytnutia materiálnej humanitárnej pomoci do zahraničia, ide o poskytnuté dary, ktoré budú daňovým výdavkom. Významnou zmenou návrhu zákona je zavedenie zdanenia podielov na zisku, tzv. zdanenie dividend, a iných podielov pri súčasnom zrušení zdravotných odvodov z týchto podielov. Zdanenie týchto príjmov sa prevažne bude vzťahovať na fyzické osoby, a to vo výške 7 %. V prípade, že podiely na zisku budú vyplatené alebo prijaté vo vzťahu k nezmluvnému štátu, použije sa v rámci boja proti daňovým únikom jednotná sadzba dane vo výške 35 %. Ide o takzvané, pôjde pri výplate dividend u tzv. nespolupracujúcich krajín. Pri podieloch na zisku, dividendách vykázaných za zdaňovacie obdobia do 31. decembra 2016 ostáva zachovaný súčasný právny stav. Z dôvodu boja proti daňovým únikom v oblasti transferového oceňovania sa sprísňujú sankcie u tých daňovníkov, ktorí účelovo znižujú základ dane a vyhýbajú sa daňovým povinnostiam, napríklad vytvárajú umelé štruktúry alebo schránkové firmy. Zároveň u týchto daňovníkov dochádza k zmierneniu vyšších sankcií, ak uznajú svoje pochybenie a včas zaplatia rozdiel vyrubenej dane v stanovenej lehote. Účinnosť zákona sa navrhuje 1. januára 2017 okrem opatrení nadväzujúcich na registračný poplatok, ktorých účinnosť sa navrhuje od 1. februára v roku 2017. Chcem ešte vás informovať o tom, čo bolo prijaté v jednotlivých výboroch. Takže ide o spresnenie definície kontrolovanej transakcie v tom smere, že pravidlá transferového oceňovania povinnosti vedenia dokumentácie a transferového oceňovania sa nebudú vzťahovať na prenájom nehnuteľností medzi dvomi osobami nepodnikateľmi. V ďalšom ide o doplnenie možnosti uplatnenia úpravy metódy ocenenia a spôsobu určenia ceny v rámci procedúry vzájomnej dohody aj na zdaňovacie obdobia pred podaním žiadosti daňovníka a odsúhlasenie metódy ocenenia, pričom za podanie dodatočného daňového priznania nebude daňovník nijakým spôsobom sankcionovaný. A v ďalšom je tu aj návrh na zamedzenie možnosti uplatnenia výdavkov u vypožičiavateľa súvisiaci s osobným majetkom vypožičaným na základe zmluvy o výpožičke. Ide napríklad o výdavky na technické zhodnotenie, náklady na opravy a udržiavanie vypožičiavateľa. Jedinými uznanými daňovými výdavkami budú výdavky priamo súvisiace s užívaním vypožičaného majetku ako výdavky na energie napríklad. Ide o zámer zamedzenia prenesenia možnosti uplatnenia výdavkov súvisiacich s osobným majetkom požičiavateľa. Toľko na úvod. Ďakujem pekne.
Laurenčík, Milan, podpredseda NR SR (2020-04-01):
Pán poslanec Kremský.
Šeliga, Juraj, podpredseda NR SR (2021-03-31):
Prezentujme sa, prosím, a hlasujme. (Hlasovanie.) Prítomných 127, za 85, proti 21, zdržalo sa 20, nehlasoval 1. Konštatujem, že sme schválili návrh novely zákona č. 343/2015 Z. z. o verejnom obstarávaní. Ďalej nasleduje hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákon č. 580/2004 Z. z. o zdravotnom poistení, tlač 389, bod 48 programu. Poprosím pani poslankyňu Kaveckú, ktorá je spravodajkyňa z výboru pre zdravotníctvo, aby hlasovanie uvádzala. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 389.)
Petráš, Vladislav, poslanec NR SR (2014-10-21):
Vážený pán predsedajúci, vážené kolegyne, kolegovia, v súlade s § 73 o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem výbor Národnej rady pre financie a rozpočet. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní. Pán predsedajúci, prosím, otvorte rozpravu k uvedenému návrhu zákona. Ďakujem.
Jánoš, Vladimír, poslanec NR SR (2014-03-27):
Pán predseda, hlasovali sme o všetkých pripomienkach zo spoločnej správy aj z rozpravy. Keďže rokujeme v skrátenom legislatívnom konaní, sme v treťom čítaní, otvorte, prosím, rozpravu.
Laurenčík, Milan, podpredseda NR SR (2021-09-28):
S faktickou poznámkou vystúpi pán poslanec Tomáš Taraba. Nech sa páči.
V. Veteška, podpredseda NR SR: (2004-09-08):
D. Podracká, poslankyňa: Ďakujem za slovo, pán predsedajúci. Ja by som tiež chcela upozorniť na istú filozofiu tohto problému. Tak ako existuje právne vedomie, historické vedomie, existuje aj vedomie kultúrne a práve súvisí s pôvodnou tvorbou. Mám strach, že naozaj, ako hovorí pán minister Chmel, sa kultúra dostáva na okraj spoločenského záujmu a že tak, ako tu existuje istý stupeň kultúrneho bezvedomia, je to ako spojitá nádoba s historickým bezvedomím, najmä teda mladej generácie. Nepáči sa mi v súvislosti s komercionalizáciou, že aj kultúra sa stáva trhom a voľnou súťažou a aj samo ministerstvo kultúry a Slovenská televízia uvažujú o takej existencii kultúry, ktorá by bola bez účasti štátu, a teda jeho podielu na rozvoji pôvodnej tvorby. Množstvo vážnych myšlienok sa tu rozprávalo aj v súvislosti  so vzdelávaním o takzvanej kurikulárnej transformácii vzdelávania, čiže o investícii do vzdelania, ktoré má zmysel, a podobne by sa malo v tomto smere uvažovať aj smerom ku kultúre. Som presvedčená, že existuje aj kurikulárna transformácia kultúry, na ktorú by mala myslieť hlavne vláda a ministerstvo kultúry a má to veľmi veľké dopady na stav kultúrneho vedomia. Ak má niekto pochybnosti, pán poslanec Galbavý, čo je to pôvodná tvorba, tak na to existuje jednoduchá krátka odpoveď, je to slovenská tvorba.
Kollár, Boris, predseda NR SR (2022-11-30):
S ďalšou faktickou poznámkou vystúpi pán poslanec Kuriak.
Galek, Karol, poslanec NR SR (2016-09-12):
Ďakujem veľmi pekne pánovi Pellegrinimu za vystúpenie, aj zodpovedanie jednotlivých možnože pripomienok. Ja by som sa chcel ale opýtať na jednu otázku, ktorú som v rámci rozpravy položil. Nakoľko je pripravený štát na elektronickú komunikáciu, ktorá má pre úrady nastať toho 1. 11. 2016? Či už prebehlo alebo je pripravené nejaké testovanie alebo overenie ich schopnosti, či naozaj takto tie úrady komunikovať vedia? To je taká moja prvá otázka. Čo sa týka tej argumentácie centrálnej elektronickej podateľne, ja budem naozaj veľmi rád, ak sa to podarí zrealizovať, ak predložíte takýto návrh. Pokiaľ prídete s takýmto návrhom, kľudne zoberte pozmeňovák ako predlohu. Je to odkomunikované s odbornou verejnosťou. Nemal by v tom byť problém. No a k tomu rodnému číslu. Ja tam mám jednu zásadnú otázku. O rodnom čísle sa hovorí, že by malo byť zrušené, malo by byť nahradené BIFO-m, nejakým desaťmiestnym identifikátorom, presne neviem. Viem, že je tam nejaké desaťročné prechodné obdobie. Neviem, kedy začalo, neviem, kedy končí. Čo sa stane potom? Bude opäť potrebné nejakým nákladným systémom meniť tieto rodné čísla na identifikátory, alebo nevieme vôbec, v akom stave sa momentálne to BIFO nachádza? Ďakujem.
Grendel, Gábor, podpredseda NR SR (2021-06-16):
V rozprave by mal teraz vystúpiť pán poslanec Kremský, ale nevidím ho v sále, stráca poradie. Takže vystúpi pán poslanec Matúš Šutaj Eštok.
Glváč, Martin, podpredseda NR SR (2019-01-31):
Hej, zatiaľ ste navrhovateľom.
Glváč, Martin, podpredseda NR SR (2019-09-19):
Ďakujem. S faktickou poznámkou pán poslanec Klus, nech sa páči. Poprosím o kľud v sále, páni. Dokončíme tento bod.
V. Veteška, podpredseda NR SR: (2003-04-09):
Teraz otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Pýtam sa, dámy a páni, poslankyne a poslanci, hlási sa niekto ústne do rozpravy? Nie. Končím možnosť prihlášok do rozpravy. Pýtam sa, pán minister, chce ešte doplniť, pán spoločný spravodajca? Nie. Ak nie, navrhujem, aby sme o predmetnom návrhu vládneho zákona hlasovali, tak ako som predtým uviedol, o 11.30 hodine. Je na to všeobecný súhlas, prosím? Áno, ďakujem. Teraz mi dovoľte, aby som vyhlásil do 11.30 hodiny sedemminútovú prestávku. O 11.30 hodine budeme hlasovať o predchádzajúcich dvoch predložených zákonoch. Dámy a páni, poslankyne a poslanci, chcem vás ešte upozorniť na to, že bezpečnostná služba oznamuje poslancom, že sa v poslaneckej garáži  našiel zväzok kľúčov. Dovoľte mi, aby som vás o tom iba informoval. Ak niekto z vás hľadá zväzok kľúčov, aby si ho vyzdvihol. Do 11.30 hodiny prestávka. O 11.30 hodine hlasujeme. Prosím o dochvíľnosť. Ďakujem. (Prestávka.) (Po prestávke.)
Bagačka, Michal, poslanec NR SR (2016-09-12):
Pokiaľ nie je námietka, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď. Prosím, dajte hlasovať.
Žiga, Peter, podpredseda NR SR (2024-02-02):
Pán poslanec Dostál, ja som nereagoval na vás s faktickou poznámkou, ale oceňujem, že ste obohatili moje vedomosti teraz týmto prieskumom. Ďakujem pekne. Ďalší v rozprave vystúpi pán poslanec Vančo. Nie je v sále. Pán poslanec Mikulec, nech sa páči.
Kollár, Boris, predseda NR SR (2021-09-16):
Ďakujem. S ďalším procedurálnym návrhom vystúpi pán poslanec Fico, nech sa páči, máte slovo.
Hufková, Eva, poslankyňa NR SR (2013-10-17):
Ďakujem pekne, pani predsedajúca. Vážený pán poslanec, povedali ste, že keď sa 500 rokov tlačia mince v Kremnici, že sa budú tlačiť aj známky, že to teda nie je dôvod. Áno, že to nie je dôvod. Ale ja si myslím, že určite, samozrejme, že toto nie je dôvod, ale Mincovňa Kremnica je podnik s dlhodobou tradíciou, kvalitnou technológiou, spolu s profesionálnymi pracovníkmi umožňuje tomuto podniku vyrábať okrem tradičných mincí aj plakety, známky, štítky a mnohé iné produkty. Základom pre Mincovňu v Kremnici je kvalita a ich výrobky spĺňajú tie najvyššie kritériá tejto kvality. Vysoká bezpečnosť tlače a kvalita kontrolných známok budú zárukou minimalizácie falšovania kontrolných známok a minimalizácie úniku daní. Toto je hlavný dôvod tlačenia. Regióny Žiar a Turiec spolu susedia a sú poddimenzované ponukou práce. Je tu vysoká nezamestnanosť a ak sa vytvoria nové pracovné miesta, je to nielen v prospech žiarskeho regiónu, ale aj teda susedných regiónov, ako som už spomínala, ako Turiec. Čo sa týka toho tunelovania štátneho podniku, myslím si, že ste to nemysleli vážne, pretože kremnická Minciareň je vysoko zisková, a o tom tunelovaní by sa dalo pochybovať, čo ste hovorili. Ďakujem.
Gál, Gábor, poslanec NR SR (2014-10-30):
Pán predseda, ja som taký veľkorysý, že preruším svoje vystúpenie.
Šmilňák, Martin, poslanec NR SR (2024-01-17):
Vážená pani kolegyňa Jaurová, ja vás srdečne pozdravujem. Sa nepoznáme, ale váš manžel ma párkrát privítal na bilingválnom gymnáziu a bol fajn, tak vás pozývam na kávu. (Smiech v sále.) Ale chcel som iné povedať. Zvláštna legislatívna zmena, ste, ste použili, zvláštna legislatívna zmena. Legislatívna zmena nemá byť zvláštna. Má byť vecná, má byť dobre pripravená, má byť prediskutovaná a má byť tak uplatnená, aby priniesla osoh ľuďom. Ja sa ospravedlňujem vedľa sediacej bývalej školskej inšpektorky ako riaditeľ školy, ale použijem nesprávny výraz, lebo argumenty pre skrátené legislatívne konanie postrádajú relevanciu alebo váhu. Ja neviem, či máme na Slovensku slovo postrádať, ale patrí, ako sa sem hodí, lebo tam sa, my máme ekvivalent a tam sa mení podmet a predmet, čo je, tuto je lepšie. No ale vy ste mi vysvetlili, že prečo je to neopodstatnené, táto, zrýchlené legislatívne konanie a dostali sme odpoveď, že čo tu vyšilujeme. Čo tu vyšilujete? Čo tu toľko argumentujete, však my to zmeníme, však my to upravíme, čo tu toľko vyšilujete. To je odpoveď minimálne cez Instagram a Facebook a cez nedeľné, nedeľné rôzne relácijky, do... do ktorých chodia ešte aspoň, keď už tu nediskutujú. Ale takto to nemá byť, že však my sme síce zrobili zlú vec, ale však my to trošku opravíme. A pozor, my to musíme takto prijať, lebo tie kabelky v Bulharsku, to, to proste nemôžme dopustiť. My musíme na tie kabelky zareagovať a žiadne fajkové kabelky teda v Bulharsku sa len tak mirnix-dirnix robiť nebudú. Toto je teda vážna vec, prečo musíme prijať tých niekoľko sto zmien v Trestnom zákone a vystaviť... (Prerušenie vystúpenia časomerom.)
P. Hrušovský, predseda NR SR: (2005-11-09):
(Hlasovanie.) 118 prítomných, 117 za, 1 sa zdržal. Návrh uznesenia Národná rada schválila. Poprosím teraz pána poslanca Kuboviča, aby z poverenia výboru pre európske záležitosti predložil Národnej rade uznesenie k prerokovanému Národnému programu reforiem Slovenskej republiky na roky 2006 – 2008 (tlač 1374).
Dostál, Ondrej, poslanec NR SR (2020-11-12):
Ja na rozdiel od niektorých kritikov by som chcel oceniť vystúpenie pána poslanca Fica. Chcel by som vyzdvihnúť predovšetkým jeho odvahu. Prevažujem za prejav veľkej odvahy, keď pán poslanec Fico hovorí alebo použije vo svojom príhovore, dokonca opakovane, slovné spojenie zločinecká skupina. Keď to hovorí človek, za ktorého vlády sa z vedenia polície stala zločinecká skupina a momentálne sa nachádza vo väzbe. Za prejav odvahy považujem aj to, že pán poslanec Fico tu pekne rozoberá nákupy štátnych hmotných rezerv, ktoré keď boli vedené jeho kamošom Kajetánom Kičurom, ktorý si odkladal zlaté tehličky, zlaté tehličky niekde doma, lebo asi, asi nemal inú možnosť. Inak by ma zaujímalo, či by si ich zobral so sebou aj do tých Košíc, keby ste sa tam spolu dostali na ten Ústavný súd. Tak on, keď bol šéfom hmotných rezerv, tak zjavne zmanipulované súťaže vyhrávali eseročky, ktoré sa nieže zapísali do registra partnera, partnerov verejného sektora pred trištvrte rokom, ale sa zapísali deň pred tým, ako podpisovali zmluvu, a vznikli pár dní pred tým, ako podpísali, podpísali zmluvu. A chcel by som oceniť aj to, že ste, pán poslanec Fico, použili vo svojom vystúpení slovo vývar, tak vám to úplne pekne plynulo z úst, až som si spomenul na ten rozhovor vášho pána ministra Počiatka s Dobroslavom Trnkom, generálnym prokurátorom, ktorý si ho nahral, kde sa bavili o vývare, ktorý vám pán Slota uprel, „ešte aj Fica oholil, do ..., lebo nedal mu z toho polku, ale nejak inak ho domotal, úplný kráľ“. Čiže hovorí, váš minister hovorí, že vy ste boli zvyknutý brať polku, teda ten vývar. (Potlesk, smiech a pokrik v sále.)
Figeľ, Ján, podpredseda NR SR (2014-03-19):
Ďakujem pekne. Nech sa páči, zaujať miesto pre spravodajcu. Otváram rozpravu, do ktorej nemám žiadnu písomnú prihlášku. Pýtam sa teraz, či sa niekto hlási ústne do rozpravy. Alojz Hlina. Uzatváram možnosť hlásiť sa ďalej. Takže, nech sa páči, pán poslanec, máte slovo.
Danko, Andrej, podpredseda NR SR (2023-12-18):
Pán poslanec Ľupták Pavel. Nie je v sále, stráca možnosť vystúpenia. Pán... pani... no, zas by bol prúser, čo? Pani poslankyňa Nash.
Sulík, Richard, poslanec NR SR (2022-09-28):
Á, prihlásim sa ústne. Ďakujem pekne.
R. Kaliňák, podpredseda vlády a minister vnútra SR: (2007-03-21):
Prvým krokom je teda návrh zákona o zrušení krajských úradov. Je predložený do legislatívneho procesu na základe Programového vyhlásenia vlády Slovenskej republiky. V spomenutom programovom dokumente sa vláda zaviazala v nadväznosti na analýzu verejnej správy v čo najkratšom termíne zrušiť krajské úrady a posúdiť možnosť zredukovania aj ďalších miestnych orgánov štátnej správy na krajskej úrovni. Predložený návrh zákona je teda prvým legislatívnym krokom na uskutočnenie zámeru vlády racionalizovať miestnu štátnu správu. Zároveň sa rieši prechod práv a povinností zo štátnozamestnaneckých a pracovnoprávnych vzťahov zamestnancov zrušovaných krajských úradov a prechod správy majetku štátu na príslušné orgány štátnej správy. Navrhuje sa, aby obvodný úrad bol miestnym orgánom štátnej správy s plnou právnou subjektivitou vzhľadom na charakter úloh, ktoré má plniť. Obvodný úrad v sídle kraja však bude mať rozšírenú vecnú i územnú pôsobnosť, pretože to vyžaduje výkon kompetencií na niektorých úsekoch štátnej správy. Počet a sídla obvodných úradov zostávajú nezmenené. Rovnako sa nemenia ani princípy personálneho riadenia obvodných úradov. Návrhy súvisiacich osobitných zákonov upravujúcich na jednotlivých úsekoch štátnej správy prechod pôsobnosti z krajských úradov na iné orgány verejnej správy predložia príslušní ministri na rokovanie vlády najneskôr začiatkom apríla tohto roku, aby mohli nadobudnúť účinnosť spolu s týmto návrhom zákona, to znamená od 1. októbra tohto roku. Vzhľadom na uvedené skutočnosti odporúčam predmetný návrh zákona podporiť,  po všeobecnej rozprave rozhodnúť o jeho prerokovaní v druhom čítaní. Tou najnosnejšou časťou, kde vlastne dochádza k zmene popri prerozdeľovaní kompetencií, je práve právna subjektivita obvodných úradov, ktorú vlastne nadobudnú, čím sa vlastne priamo prenáša ten základ, ktorý by mohli tvoriť v budúcnosti v rámci integrovaných úradov štátnej správy. A to je vlastne ten cieľ, na ktorý sa mnohí pýtali v rámci diskusie. A to je vlastne práve zintegrovanie štátnej správy tým spôsobom, aby jednotlivé ministerstvá mali, samozrejme, aj svoje rozhodovacie právomoci k jednotlivým odborom, ktoré by mohli byť na obvodnom úrade v budúcnosti, s tým, že by bolo iba jednotné zabezpečovanie všetkých materiálno-technických záležitostí a tým pádom aj ušetrenie personálnych miest. To je vlastne zníženie tých nákladov, ktoré v najbližšom období potrebujeme. A to je hlavný zmysel, aby nakoniec tá štátna správa bola aj na jednom mieste. Niekde som zaregistroval v tej predchádzajúcej debate aj tú otázku, že nie sú budovy. Nuž ale boli, to znamená, štát stále spravuje aj mnohé budovy v tomto smere. A bezpochyby prebytočnosť majetku, ktorú v tejto chvíli na mnohých úsekoch v mnohých okresoch máme, dokáže vytvoriť adekvátny priestor pre plnenie všetkých úloh, ktoré by v rámci plánovanej integrácie, ktorá bola opísaná v tejto správe, sa mohli uskutočniť. Ďakujem pekne.
Horváthová, Eva, poslankyňa NR SR (2014-10-21):
Ďakujem pekne za slovo, pán podpredseda. Ja by som chcela k tvojmu vystúpeniu, pán poslanec Viskupič, povedať, že tiež ma zaujalo to slovo marketing. Hovoril si o tom, že by si dal jednotku s hviezdičkou za marketing, ktorý bol. Ja to nevnímam ako marketing, to by som aj predrečníkovi povedala, že netreba to až tak tragicky brať, nemyslím si, počula som už aj horšie vystúpenie na adresu politizácie na výbore školskom. Pani podpredsedníčka mi dá asi za pravdu. Nepovažujem toto za také úplne politické vyjadrenie, aj keď teda nie som ja odborník na politiku nepasujem sa do toho. Ale keďže to má byť podľa teba, alebo bolo to dobre marketingovo zvládnuté, tak nie celkom sa s tým stotožňujem, a to kvôli tomu, že nebolo to dotiahnuté do konca. Aj keď teda opakovane sme počuli, že boli konzultovaní odborníci, dovolím si tvrdiť, že mnohí z nich nevideli znenie toho zákona, a možno tie veci, ktoré som ja pomenovala konkrétne k tým bodom, by sa stotožnili s nimi, hej. Lebo tak ako si aj ty spomínal, do toho lievika nezdravých potravín, bohužiaľ, spadli aj potraviny, ako sú napríklad syry, ktoré sú nenahraditeľné vo výžive dieťaťa, a to ma mrzí, hej? Tak povedzme si, že je to daň za to, že sme zakázali ostatné slané jedlá. Mne sa takéto riešenie, takáto daň nepáči, napríklad v tomto konkrétnom prípade. No a čo sa týka toho marketingu, ja verím tomu, že pani podpredsedníčka bude pokračovať aj ďalej v takýchto podobných aktivitách, ktoré majú aj nejaké, môžeme vidieť, aj bežia, má nejakú nadáciu, ktorá sa venuje obnove školských jedální a podobne, ako som mala možnosť postrehnúť v médiách. Ale takisto sme sa už aj spolu rozprávali o tom, aké sú pre mňa neprijateľné reklamy počas vysielania detských programov na rôzne sladkosti, ktoré majú údajne vysoký obsah mliečnej zložky, a pritom je tam kopa transmastných kyselín, cukru, nevhodných rôznych emulgátorov a sladidiel, ktoré sú vyslovene zdraviu škodlivé. Čiže týmto by sa tiež mala uberať naša pozornosť v budúcnosti. Ďakujem.
Figeľ, Ján, podpredseda NR SR (2015-03-20):
Ďakujem pekne aj ja. Pán spravodajca, želá si niečo povedať? (Reakcia spravodajcu.) Oceňujem. Takže prerušujem rokovanie o tomto bode programu a prerušujem aj celkové rokovanie. Budeme pokračovať v utorok a to bodom 76, ktorý predstavuje správa ombudsmanky. Prajem vám všetkým nielen pekné popoludnie, ale aj pekný víkend a príchod jari. Zaslúžite si, aspoň tí, ktorí sú tu. Všetko dobré. (Prerušenie rokovania o 14.03 hodine.)
Kažimír, Peter, podpredseda vlády a minister financií SR (2014-09-16):
Ja len dve vety poviem. Jednak chcem oceniť vyvážený prístup, kde zazneli, samozrejme, aj kritické slová, ale aj pochopenie, a chcem len garantovať, že ten mesiac, ktorý máme do ďalších rokovaní v druhom čítaní, ale aj rokovaní výborov, využijeme na to, aby sme časť možno aj edukovali, lebo za týmto návrhom zákona naozaj je asi vyše roka roboty, a to aj z vonkajšieho prostredia, finančníkov alebo daňových poradcov. Za niektorými možno až represívnymi návrhmi je finančná správa. Takže si ich budeme musieť vysvetliť. A ja len garantujem, že celý tento váš príspevok podrobíme analýze z hľadiska jednotlivých príspevkov a že sa vyjadríme k tým postojom, ktoré môžu na konci dňa aj skončiť pozmeňujúcimi návrhmi, lebo časť vecí sa dá ešte, samozrejme, upraviť. Na to ten proces tu je. Na to je tu tá diskusia. A, samozrejme, ja neskrývam, že aj fiškálny dopad tých zmien bude dôležitý, lebo v zákone, to je aj pre vás aj informácia v podstate, z tohto dopadu rozpočtového skoro 270 mil. eur. Časť z toho vo výške 70 mil. je už zahrnutá v návrhu štátneho rozpočtu, ktorý je zverejnený. Tá ďalšia časť bude premietnutá do daňovej prognózy, ktorá behom dvoch týždňov by mala uzrieť svetlo sveta, lebo zákon je v legislatívnej podobe a posúva sa niekam. Čiže sú to prostriedky, s ktorými budeme sčasti rátať, samozrejme, aj pri príprave štátneho rozpočtu. A sú súčasťou toho cielenia verejných financií deficitu aj štrukturálneho, aj nominálneho na budúci rok. Ale väčšina tých vecí, ktoré ste spomínali, pán poslanec, nemá nejaké fatálne rozpočtové dopady. Ide naozaj o vysvetlenie si, kde vznikol motív nejakú tú dieru upchať a či toto sú správne nástroje. A o tom môžeme, samozrejme, hovoriť. Ďakujem.
Matovič, Igor, poslanec NR SR (2015-10-30):
Pán premiér, neviem, či v takejto vážnej situácii je úplne správne zbabelo zdrhnúť, dozadu sa skryť. Budem reagovať na vaše vystúpenie. Bohužiaľ, mám na to iba dve minúty, takže vo vystúpení trošku dlhšie. Ale teda ďakujem veľmi pekne za informáciu, ktorú ste dali, ale poprosím o čas, lebo vôbec neviem, ako vlastne na tom som.
Bugár, Béla, podpredseda NR SR (2017-03-23):
Ďakujem pekne. Otváram rozpravu v rámci tretieho čítania . Pýtam sa, či sa hlási niekto. Nie, ďakujem pekne. Uzatváram možnosť teda sa prihlásiť, aj rozpravu, a nech sa páči, hlasujeme.
Pčolinský, Peter, podpredseda NR SR (2023-03-16):
Pán poslanec Faič.
M. Hort, podpredseda NR SR: (2010-04-27):
vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 1487, výsledky jeho prerokovania vo výboroch máte v tlači 1487a. Vítam na zasadnutí Národnej rady podpredsedníčku vlády a ministerku spravodlivosti Slovenskej republiky Vieru Petríkovú a žiadam ju, aby vládny návrh zákona odôvodnila. Nech sa páči.
Paška, Pavol, predseda NR SR (2013-05-17):
(Hlasovanie.) 132 prítomných, 79 za, 4 proti, 48 sa zdržalo, 1 nehlasoval. Návrh sme schválili.
P. Hrušovský, podpredseda NR SR: (2001-09-20):
P. Šťastný, poslanec: Prosím zmenu. Nech sa hlasuje osobitne o každom a bude bez týchto problémov, lebo to, čo bolo odhlasované, tak sa jednoducho vyškrtne. Ďakujem.